แบบรายงานผลการปฏิบัติงานเพื่อประกอบการพิจารณาเลื่อนขั้นเงินเดือน

ครั้งที่ 1/2555 (1 เมษายน 2555)

..............................................

# ชื่อ **นายชายชาญ พลสอน**

# ตำแหน่ง ผู้อำนวยการโรงเรียน วิทยฐานะ ชำนาญการพิเศษ เงินเดือน 43,080 บาท

โรงเรียน บ้านโคกมนโนนทอง อำเภอ นาเชือก

ขนาดของโรงเรียน โรงเรียนขนาดเล็ก

ขอรายงานผลการจัดการศึกษา ดังนี้

1. ผลการปฏิบัติงานในรอบ 5 ปีที่ผ่านมา

1.1 เคยได้รับการเลื่อนขั้นเงินเดือน 1 ขั้น จำนวน ........ ครั้ง

1.2 เคยได้รับการเลื่อนขั้นเงินเดือน 1.5 ขั้น จำนวน 5 ครั้ง

1.3 เคยได้รับการเลื่อนขั้นเงินเดือน 2 ขั้น จำนวน - ครั้ง

1. ผลการปฏิบัติงานที่มีประสิทธิภาพและประสิทธิผล
   1. **งานวิชาการ**
      1. พัฒนาหลักสูตรสถานศึกษาโดยให้คณะกรรมการสถานศึกษาเข้ามามีส่วนร่วมในการให้คำปรึกษา เสนอแนะแนวทางพัฒนา
      2. จัด ปรับปรุงกระบวนการบริหาร แผนปฏิบัติการนิเทศ กำกับติดตามเพื่อพัฒนาโรงเรียนเข้าสู่มาตรฐาน
      3. จัดทำ แหล่งเรียนรู้ทั้งในและนอกโรงเรียน เห็นได้จาก
         1. ปรับปรุงห้องเรียนชั้นอนุบาลมูลค่า 15,000 บาท
         2. ปรับปรุงภูมิทัศน์แหล่งเรียนรู้กลุ่มสาระสุขศึกษาพลศึกษามูลค่า 10,000 บาท
         3. ก่อสร้างรั้วคอนกรีตเสริมเหล็ก มูลค่า 30,000 บาท
         4. ปรับปรุงแหล่งเรียนรู้กลุ่มการงานพื้นฐานอาชีพตามหลักปรัชญาของเศรษฐกิจพอเพียง
      4. นำภูมิปัญญาท้องถิ่นเข้ามาช่วยในการจัดการเรียนการสอนเพื่อปลูกฝังและส่งเสริมงานด้านอาชีพแก่นักเรียนให้นำไปใช้ในชีวิตประจำวันได้เห็นได้จากการสอนโดยวิทยากรภายนอกที่จ้างด้วยเงินงบประมาณ
      5. ส่งเสริมครูให้ใช้สื่อ เทคโนโลยี นวัตกรรมทางการศึกษา ทำให้ครูมี ความสารถใช้คอมพิวเตอร์ช่วยสอนนักเรียนเข้าใจบทเรียนเร็วขึ้น
      6. ส่งเสริมการทำวิจัยในชั้นเรียน ให้คณะครูจัดกิจกรรมการเรียนรู้ โดยเน้นผู้เรียนเป็นสำคัญ
      7. จัดให้มีการวัดผลประเมินผล ตามกำหนดในแผนงาน
      8. รายงานผลการจัดการศึกษาขั้นพื้นฐานของโรงเรียน รายงานผลสัมฤทธิ์ทางการเรียนและรายงานการพัฒนาคุณภาพการจัดการศึกษาประจำปี ให้สำนักงานเขตพื้นที่การศึกษามหาสารคาม เขต 2 ทราบทุกปี
      9. ผลสัมฤทธิ์ทางการเรียนอยู่ในเกณฑ์ดี เห็นได้จาก คะแนน O- NET ค่าเฉลี่ยสูงกว่าค่าเฉลี่ยระดับประเทศทุกวิชา ยกเว้นวิชาภาษาอังกฤษ
   2. **งานบริหารบุคคล**
      1. ส่งเสริมบุคลากรในโรงเรียนพัฒนาตนเองให้เป็นมืออาชีพ ให้รับการประเมินทำให้มีและเลื่อนวิทยฐานะเป็นชำนาญการพิเศษ
      2. หมอบหมาย กำหนดบทบาทหน้าที่ความรับผิดชอบของข้าราชการครู โดยกำหนดภาระงานอย่างชัดเจน
      3. ส่งเสริมให้บุคลากรในสถานศึกษาเข้ารับการอบรม ศึกษาหาความรู้อย่างต่อเนื่อง รายงานผลการปฏิบัติงานตามที่ได้รับมอบหมาย
      4. อำนวยความสะดวกและจัดสวัสดิการให้กับบุคลาการในสถานศึกษาตามสมควรและบริบทอย่างต่อเนื่อง
   3. **งานบริหารแผนงานและงบประมาณ**
      1. จัดทำแผนพัฒนาสถานศึกษา ระยะ 4 ปี แผนปฏิบัติการประจำปีงบประมาณ โดยผ่านความเห็นชอบของคณะกรรมการสถานศึกษาขั้นพื้นฐานของโรงเรียน
      2. บริหารงานด้านงบประมาณ และสินทรัพย์ตามหมวดงบประมาณ มอบหมายครูรับผิดชอบ จัดทำบัญชีรายรับจ่ายเงิน และพัสดุให้เป็นปัจจุบัน ถูกต้องตามระเบียบ
   4. **การบริหารงานทั่วไป**
      1. ได้ใช้หลักกระบวนการบริหารในการบริหารโรงเรียน พัฒนางานทุกด้านบนพื้นฐานความขาดแคลน และมีทรัพยากรอยู่อย่างจำกัด เริ่มตั้งแต่การศึกษาสภาพปัจจุบันปัญหาโดยผู้มีส่วนเกี่ยวข้องทุกฝ่ายได้แก่ครู ผู้ปกครองนักเรียน กรรมการสถานศึกษา ร่วมปรึกษาหารือ วางแผน ดำเนินการโดยผู้รับผิดชอบ กำกับ ติดตาม รายงานและประเมินผล
      2. ปรับปรุงงานให้เป็นระบบและพัฒนางานอย่างต่อเนื่อง ปัจจัยที่เอื้อให้การบริหารงานประสบผลสำเร็จ คือ ส่งเสริมให้มีการจัดทำข้อมูลนักเรียนระบบบริหาร (SMISS) ส่งเสริมด้านคุณธรรม จริยธรรม โดยเข้าร่วมปฏิบัติธรรมตามโครงการพัฒนาคุณธรรม จริยธรรมตามแนวการดำเนินงานโรงเรียนวิถีพุทธ
      3. ปรับปรุงด้านอาคารสถานที่ ทาสีอาคารเรียน อาคารประกอบ ปรับสภาพแวดล้อมที่สวยงาม นอกจากความร่วมมือที่กล่าวมาข้างต้น ชุมชนในเขตบริการยังให้การสนับสนุนทั้งแรงกาย แรงใจ และเสียสละกำลังทรัพย์ในกาดรร่วมพัฒนาโรงเรียน เช่นการอุทิศเวลาในการทาสีโรงเรียนโดยไม่ได้ใช้งบประมาณจากทางโรงเรียนแต่อย่างใด
      4. ด้านการรักษาความปลอดภัยอาคารสถานที่นอกจากโรงเรียนมีคำสั่งแล้ว ชุมชน แกนนำหมู่บ้านยังช่วยสอดส่องดูแลความปลอดภัยให้ได้อีกระดับหนึ่ง
   5. **การประเมินความประพฤติในการรักษาวินัย**

ข้าพเจ้ามีความมุ่งมั่นประพฤติตนเป็นแบบอย่างที่ดีแก่ผู้เรียน คณะครู บุคลากรทางการ

ศึกษา ชุมชนและสังคม ตรงต่อเวลา และอุทิศตนต่องาน ปฏิบัติหน้าที่ด้วยความซื่อสัตย์สุจริต ปฏิบัติตามระเบียบแบบแผนของทางราชการ และคำสั่งของผู้บังคับบัญชาที่ชอบด้วยกฎหมาย ไม่เคยถูกสอบสวนทางวินัย รักษาชื่อเสียง เกียรติศักดิ์ของตำแหน่งหน้าที่ ตลอดระยะเวลาไม่เคยลาป่วย หรือลากิจ

* 1. **การประเมินคุณธรรม จริยธรรม**

ข้าพเจ้าดำเนินชีวิตตามหลักปรัชญาของเศรษฐกิจพอเพียง และยึดถือเอาพระราชดำรัสของ

พระบาทสมเด็จพระเจ้าอยู่หัวเป็นแนวทางในการดำรงชีพ และสำนึกอยู่เสมอว่าเป็นข้าราชการในพระบาทสมเด็จพระเจ้าอยู่หัว ทำงานรับใช้เบื้องยุคลบาทด้วยการมีจิตสำนึกสาธารณะ มีความรับผิดชอบต่อสังคม มีมนุษยสัมพันธ์ที่ดีต่อผู้บังคับบัญชา ผู้ร่วมงาน ครูและบุคลากรทางการศึกษา ผู้เรียนตลอดจนบุคคลทั่วไป ข้าพเจ้าเคารพในสิทธิและหน้าที่ของผู้ร่วมงานและผู้เกี่ยวข้อง ให้ความร่วมมือในการปฏิบัติงานตามหน้าที่อย่างเต็มกำลังความสามารถ ปฏิบัติตนตามครรลองของวัฒนธรรม หลักธรรมทางศาสนาและประเพณีอันดีงามของไทย เข้าร่วมการอบรมปฏิบัติธรรมตามโครงการพัฒนาคุณธรรมจริยธรรมตามแนวทางการดำเนินงานโรงเรียนวิถีพุทธ รายงานการประเมินตนเองโรงเรียนคุณธรรมชั้นนำ เสนอต่อสำนักงานเขตพื้นที่ นำนักเรียนเข้าร่วมปฏิบัติธรรมตาโครงการพัฒนาคุณธรรมจริยธรรมอย่างต่อเนื่อง

* 1. **การประเมินจรรยาบรรณวิชาชีพ**

ข้าพเจ้ามีวุฒิการศึกษาสูงสุดคือ ปริญญาโท วิชาเอกบริหารการศึกษาจากมหาวิทยาลัยรามคำแหง ประพฤติปฏิบัติตนตามจรรยาบรรณวิชาชีพ โดยยึดถือว่า ครูดี มีจรรยา ได้รับใบอนุญาตเลขที่ 47121010002797 จากคุรุสภา ให้เป็นผู้ประกอบวิชาชีพ ผู้บริหารสถานศึกษามีสิทธิประกอบวิชาชีพภายใต้บทบังคับแห่งกฎหมายและข้อบังคับของคุรุสภา

* 1. **ผลที่เกิดจากหลักการบริหาร**
     1. ความเป็นเลิศทางวิชาการ ได้จัดการเรียนการสอนตามหลักสูตรสถานศึกษาเด็ก

ความรู้ ความสามารถตามหลักสูตรกำหนด

* + 1. นักเรียนมีความสามารถทางด้านดนตรีพื้นเมือง (โปงลาง)
    2. คะแนนเฉลี่ยการสอบ O-NET สูงกว่าระดับประเทศ
    3. รางวัลเหรียญทองการแข่งขันโปรแกรมการนำเสนอด้วยโปรแกรมคอมพิวเตอร์ จากสำนักงานเขตพื้นที่การศึกษา งานศิลปหัตถกรรมครั้งที่ 61 ปีการศึกษา 2554
    4. รางวัลเหรียญทองการแข่งขันการจัดทำหนังสืออีเลคโทรนิค (E – BOOK) จากสำนักงานเขตพื้นที่การศึกษา งานศิลปหัตถกรรมครั้งที่ 61 ปีการศึกษา 2554
    5. รางวัลเหรียญทองการแข่งขันภาพยนตร์เรื่องสั้น ระดับชั้น ประถมศึกษา จากสำนักงานเขตพื้นที่การศึกษา งานศิลปหัตถกรรมครั้งที่ 61 ปีการศึกษา 2554
    6. ผ่านการประเมินคุณภาพภายนอก รอบที่ 3 จาก สมศ. เมื่อวันที่ 22 เดือนกรกฎาคม พ.ศ.2554 ในระดับดีเยี่ยม

1. **การสนองนโยบาย**
2. **ระดับชาติ**
   1. เป็นโรงเรียนที่ได้รับการติดตามผลการดำเนินการตามนโยบายเรียนฟรี 15 ปี

อย่างมีคุณภาพ ครั้งที่ 2 จากสำนักงานคณะกรรมการการศึกษาขั้นพื้นฐาน ตามหนังสือ สำนักงานเขตพื้นที่การศึกษามหาสารคาม เขต 2 ที่ ศธ 04113/1613 ลว. 20 พฤษภาคม 2552

* 1. ได้รับแต่งตั้งเป็นคณะกรรมการป้องกันต่อต้านเอาชนะยาเสพติด ประจำตำบลสันป่าตอง ตามคำสั่งจังหวัดมหาสารคาม

1. **ระดับสำนักงานเขตพื้นที่การศึกษา**
   * 1. เป็นโรงเรียนตัวแทนของสำนักงานเขตฯ นำเสนอโครงการเรียนฟรี 15 ปีอย่างมีคุณภาพต่อคณะกรรมการติดตามผลการดำเนินงานของกระทรวงศึกษาธิการ
     2. เป็นคณะกรรมการประเมินคุณภาพภายในโรงเรียน ในอำเภอนาเชือก ตามคำสั่งสำนักงานเขตพื้นที่การศึกษาประถมศึกษามหาสารคาม เขต 2
     3. เป็นคณะกรรมการนิเทศ ติดตาม ตรวจสอบ คุณภาพสถานศึกษา สู่มาตรฐาน

การศึกษา ตาม คำสั่ง สพท. มค 2 ที่ 286/ 2554

1. **ระดับกลุ่มโรงเรียนพัฒนาความเป็นเลิศทางวิชาการ**
   1. ทำหน้าที่รองประธานกลุ่มเครือข่ายพัฒนาความเป็นเลิศทางวิชาการที่ 12 วางแผนพัฒนาในกลุ่ม ประสานงาน ร่วมมือและปฏิบัติงานอื่นตามที่ได้รับมอบหมายจนสำเร็จทุกครั้ง
2. **การปฏิบัติงานตอบสนองภารกิจการบริหารและการจัดการศึกษาที่เป็น Best Practiceของสถานศึกษา**

โรงเรียนบ้านโนนทองเป็นโรงเรียนขนาดเล็ก จุดเด่นของโรงเรียนคือชุมชนมีความเข้มแข็ง ให้การสนับสนุนและช่วยเหลือการพัฒนาโรงเรียนได้ตามกำลัง ศรัทธา และกำลังความสามารถ ข้าพเจ้าเห็นความสำคัญของจุดนี้ จึงนำบุคลากรในโรงเรียนเข้าเชื่อมความสัมพันธ์อันดีกับชุมชนทำให้ได้รับความร่วมมือด้วยดียิ่งตลอดเรื่อยมา

ด้านคุณภาพนักเรียน ถึงแม้จะเป็นโรงเรียนขนาดเล็กแต่นักเรียนเป็นผู้มีคุณภาพ ดังเห็นได้จากคะแนน O NET ,NT ,LAS คะแนนค่าเฉลี่ยอยู่ในลำดับต้น กลุ่มดีของสำนักงานเขตพื้นที่ฯ

ผู้รายงาน

(นายชายชาญ พลสอน)

ผู้อำนวยการโรงเรียนบ้านโคกมนโนนทอง

**แบบรายงานผลการปฏิบัติงานเพื่อประกอบการพิจารณาความชอบ**

**เลื่อนขั้นเงินเดือน ปีงบประมาณ 2555**

**ครั้งที่ 1/2555 ( 1 เมษายน 2555)**

**นายชายชาญ พลสอน**

**โรงเรียนบ้านโคกมนโนนทอง**

สำนักงานเขตพื้นที่การศึกษาประถมศึกษามหาสารคาม เขต 2

ตำบลสันป่าตอง อำเภอนาเชือก จังหวัดมหาสารคาม